Montesquieu

Charles-Louis de Secondat, Baron de La Brède et de Montesquieu, atau lebih dikenali dengan nama pendeknya Montesquieu (18 January 1689 – 10 February 1755), merupakan seorang hakim, cendekiawan dan filsuf politik dari Perancis.

Beliau dikenali atas penerangannya mengenau teori pemisahan kuasa yang diterapkan dalam banyak perlembagaan diggubal dalam negara-negara seluruh dunia.

Biografi
Beliau dilahirkan dalam sebuah keluarga pentadbir kepada Jacques de Secondat (1654-1713) dan Marie-Françoise de Pesnel (1665-1696), baronne de La Brède. Beliau sendiri anak saudara Jean-Baptiste de Secondat, Baron de Montesquieu. Setelah menghabisi persekolahannya mengaji bidang perundangan di collège de Juilly, beliau terlibat dalam parlimen Bordeaux pada tahun 1714.

Beliau mula dibesarkan ketika dua peristiwa penting dalam kerajaan-kerajaan paling penting di Eropah: Kerajaan England mengisytiharkan diri sebagai suatu kerajaan berperlembagaan berikutan suatu revolusi penting yang bergolak dalam negeri tersebut, serta penggabungan kerajaan-kerajaan ia dan Scotland pada tahun 1707 untuk membentuk Kerajaan Great Britain. Di Perancis pula, kemangkatan Raja Louis XIV pada tahun 1715 setelah usia yang sangat panjang membawa kepada suatu pemerintahan berwakil memandangkan putera yang mengambil alih takhtanya, Louis XV sangat muda. Kedua-dua perubahan kerajaan ini sangat mempengaruhi pemikiran Montesquieu sehingga beliau banyak memetik kepada kedua-dua perkara ini dalam penulisannya.

Beliau meninggal pada 10 Februari 1755 akibat demam panas. Beliau dikebumikan di tanah perkuburan  Sainte-Geneviève Gereja Saint-Sulpice di Paris.

Pemikiran

Bidang sejarah
Montesquieu melihat peristiwa sejarah lebih boleh diringkaskan kepada suatu pergerakan yang utama.

Bidang politik
Montesquieu menyatakan terdapat dua kuasa kerajaan atau pemerintah yang wujud iaitu melalui penguasa (yakni dalam seseorang tokoh seperti raja atau sultan dan pentadbiran; kuasa yang memerintah dibahagikan kepada badan eksekutif, badan perundangan dan badan kehakiman di mana ketiga-tiga cabang ini saling diasingkan antara satu sama lain tanpa melebihi satu kepada yang lain. Idea ini dianggap radikal pada zamannya memandangkan ia menyingkirkan peranan cabang pihak yang berpengaruh dalam kerajaan Perancis feudal pada ketika itu, iaitu agamawan, bangsawan dan rakyat yang kesemuanya diwakili Estates-General.

Senarai karya
 La Damnation éternelle des païens (1711)
 Éloge de la sincérité (1717)
 Lettres persanes (1721), roman épistolaire
 Le Temple de Gnide (1725), poème
 Histoire Véritable
 Arsace et Isménie
 Considérations sur les causes de la grandeur des Romains et de leur décadence (1734)
 De l'esprit des lois (1748)
 Défense de l'Esprit des lois (1750)
 Essai sur le goût (1757)
 Pensées (recueil de réflexions personnelles)
 Spicilège (recueil de notes, anecdotes, etc.)
 Discours sur la cause de l'écho
 Discours sur l'usage des glandes rénales
 Discours sur la cause de la pesanteur des corps
 Mémoire sur le principe et la nature du mouvement (précédemment intitulé: Dissertation sur le mouvement relatif)

Rujukan

Pautan luar
 
 
 Koleksi karya lengkap Montesquieu dalam format buku elektronik berbahasa Perancis.
 Laman mengenai Montesquieu di The Stanford Encyclopedia of Philosophy.
 "Montesquieu" - Institut d'histoire des représentations et des idées dans les modernités (dalam bahasa Perancis)